તેઓએ જણાવ્યું હતું કે સરદારસિંહ રાણા ભારતથી ઉચ્ચ શિક્ષા અર્થે વિદેશ આવતા વિદ્યાર્થીઓને શિષ્યવૃત્તિ પણ આપતા હતા. જર્મનીમાં યોજાયેલ આંતરરાષ્ટ્રીય સમ્મેલનમાં મેડમ ભીખાઈજી કામા સાથે મળી તેઓએ ભારતનો રાષ્ટ્રધ્વજ તિરંગો લહેરાવ્યો હતો. ૧૯૦૮માં ૧૮૫૭ની ક્રાંતિના ૫૦ પૂર્ણ થતાં ઇન્ડિયા હાઉસમાં તેની ઉજવણી કરવામાં આવી હતી. તે કાર્યક્રમની અધ્યક્ષતા સરદારસિંહજી રાણાએ કરી હતી. અંગ્રેજ કર્ઝન વાઈલીને ક્રાંતિકારી મદનલાલ ઢીંગરાએ જે બંદૂકથી ઠાર માર્યો હતો. તે બંદૂક સરદારસિંહ રાણાની હતી. ૬ વર્ષ સુધી તે ફ્રાન્સમાં નજરબંધ રહ્યા હતા. તેઓ સતકાર્યો માટે ન માત્ર દાન ઉઘરાવતા પરંતુ પોતે પણ દાન કરતા. શ્રી મદનલાલ માલવીયજીને હિન્દુ વિશ્ર્વવિદ્યાલય માટે નાણાંની જરૂર હતી. ત્યારે તેઓએ પેરિસમાં રહેતા ભારતીયો પાસેથી ૨૮ લાખ એકઠા કર્યાં (જેમાં ૫ લાખ રૂપિયા વ્યક્તિગત યોગદાન હતું). મદનલાલ માલવીયજીને આપ્યા હતા. સરદારસિંહ રાણા સ્વયં ક્રાંતિકારી હતા. સાથે સાથે તેમના સાથી મિત્રોને પણ ભારતની સ્વાતંત્ર્ય સગ્રામની ચળવળ માટે પ્રેરતા અને તન-મન-ધનથી તેમની મદદ કરી છે. સરદારસિંહ રાણાજીએ બેરિસ્ટર હોવાને નાતે વીર સાવરકરનો કેસ આંતરરાષ્ટ્રીય અદાલતમાં લડ્યા હતા. તે કેસની માહિતીનું પણ દસ્તાવેજીકરણ થવું જોઈએ. પોતાના પુસ્તકાલયમાંનાં ૧ લાખ પુસ્તકો સર્વન યુનિવર્સિટીને દાનમાં આપી હતી. તો શાંતિનિકેતનને પણ ભેટ આપ્યાં હતાં. દેશના અને દેશની બહારના ક્રાંતિકારીઓને મદદરૂપ થવાનું તેમણે પોતાનું મિશન બનાવ્યું હતું. સુભાષચંદ્ર બોઝ જ્યારે જર્મની પહોંચ્યા હતા ત્યારે તેમના ઐતિહાસિક ભાષણને જર્મન રેડિયો પરથી પ્રસારિત કરવામાં પણ સરદારસિંહ રાણાએ મદદ કરી હતી. તેઓએ પોતાના જીવનનો મોટાભાગનો સમય વિદેશમાં રહી દેશસેવા કરી હતી. તેઓના પ્રેરણાદાયી સેવાકાર્યોને કારણે ૧૯૫૧માં ફ્રાન્સે તેમને દેશનું સર્વોચ્ચ સન્માન આપ્યું હતું.